Ura je 9.00. Prehajamo na prekinjeno 14. točko dnevnega reda. V zvezi s to točko nam je preostalo še odločanje o predlogu sklepa odbora za notranjo politiko. Preden preidemo na glasovanje, vas obvestim, da se je nekaj kolegic in kolegov opravičilo: kolega Battelli, Kebrič, Pozsonec, Pukšič in Vnučec. Prišli bomo torej na glasovanje o predlogu sklepa odbora za notranjo politiko. Prosim za pozornost v dvorani. Ali je z glasovalnimi napravami vse v redu? Odločamo o predlogu sklepa odbora za notranjo politiko. 46 navzočih, 44 za, nihče proti. [[Za je glasovalo 44.]] [[Proti nihče.]] Ta predlog je sprejet. Na podlagi 74. člena poslovnika zboru predlagam, da se odločanje o predlogu predmetnega zakona preloži na eno naslednjih sej. Ta predlog dajem na glasovanje. Glasujemo. 46 navzočih, 46 za, nihče proti. [[Za je glasovalo 46.]] [[Proti nihče.]] Ugotavljam, da smo ta sklep sprejeli. Zaključujem 36. sejo državnega zbora Republike Slovenije. Hvala.